Document ID: 32008R0829

KOMISJONI MÄÄRUS (EÜ) nr 829/2008,
21. august 2008,
millega sätestatakse erand määrusest (EÜ) nr 1973/2004, millega sätestatakse üksikasjalikud eeskirjad nõukogu määruse (EÜ) nr 1782/2003 rakendamiseks seoses riisikülvi tähtajaga Itaalias Piemonte maakonnas 2008. aastal
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001, (1) eriti selle artikli 145 punkti c,
ning arvestades järgmist:
(1)
Komisjoni 29. oktoobri 2004. aasta määruse (EÜ) nr 1973/2004 (millega sätestatakse üksikasjalikud eeskirjad nõukogu määruse (EÜ) nr 1782/2003 IV ja IVa jaotises sätestatud toetuskavade rakendamiseks ja tootmisest kõrvaldatud maa kasutamine tooraine tootmiseks (2) artiklis 12 on sätestatud, et põllukultuurist sõltuva riisitoetuse taotlemiseks tuleb deklareeritud maad külvata hiljemalt 31. mail enne asjaomast saagikoristust kõigis tootvates piirkondades, v.a Hispaanias, Portugalis ja Prantsuse Guajaanas, kus on lubatud külvata kuni 30. juunini.
(2)
Itaalia Piemonte maakonda on 2008. aasta mai keskelt alates tabanud pidevad tugevad vihmasajud. Halvad ilmastikutingimused on takistanud põllumajandustootjaid kinni pidamast riisikülvi tähtajast, mille kohaselt tuleb külvata hiljemalt 31. mail 2008.
(3)
Seepärast on asjakohane teha erand määruse (EÜ) nr 1973/2004 artikli 12 punktist b ja lubada põllumajandustootjatel külvata riisi deklareeritud maale Itaalias Piemonte maakonnas hiljemalt 30. juunil 2008.
(4)
Käesoleva määrusega ette nähtud meetmed on kooskõlas otsetoetuste korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Erandina määruse (EÜ) nr 1973/2004 artikli 12 punktist b külvatakse põllukultuurist sõltuva riisitoetuse taotlemiseks Itaalias Piemonte maakonnas deklareeritud maad hiljemalt 30. juunil 2008.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 21. august 2008

Labels: 20
17
5
6